En kvinde blev alvorligt kvæstet under fredag morgens massesammenstød på motorvej E39.

Kvindens bil snurrede rundt i det glatte føre og da den standsede, steg hun ud af bilen. - Her bliver hun så ramt af en anden bil, siger Per Vagn Nielsen, vagtchef ved Nordjyllands Politi til tv2nord.dk. Kvinden er foreløbig den eneste, der er meldt tilskadekommet ved de to store uheld på motorvejen.